అనంతపురంలో కార్ల ప్లాంట్ ఏర్పాటుకు ప్రతిపాదనలు అమరావతి (ఆంధ్రజ్యోతి): కొరియాకు చెందిన హ్యుండయ్ కార్లను తయారుచేసే దిగ్గజ సంస్థ కియా యాజమాన్యం బుధవారం వెలగపూడిలో ముఖ్యమంత్రి చంద్రబాబునాయుడితో భేటీ కానుంది. కార్ల తయారీ ప్లాంట్ ఏర్పాటుచేసేందుకు ఇప్పటికే పరిశ్రమల శాఖ అధికారులు, సంస్థ ప్రతినిధులు పలు దఫాలు చర్చలు జరిపారు. అనంతపురంలో ప్లాంట్ ఏర్పాటుకు అవసరమైన భూమిని పరిశీలించారు. దీని నిర్మాణం పూర్తయితే ఐదు వేల మందికి ప్రత్యక్షంగా ఉపాధి అవకాశాలు లభిస్తాయి. ఈ ప్లాంట్ ఏర్పాటుకయ్యే వ్యయం, రాష్ట్ర ప్రభుత్వం నుంచి కోరుతున్న సహకారంపై యాజమాన్యం ముఖ్యమంత్రికి ప్రతిపాదనలు అందజేయనుంది. మంగళవారం కొరియా నుంచి వచ్చిన కియా బృందం బుధవారం సిఎంతో భేటీ అనంతరం తన అభిప్రాయాన్ని వెల్లడించే అవకాశముంది.
anantapuramlo kaarla plant erpaatuku pratipaadanalu amaravati (aandhrajyoti): koriyaku chendina hundia kaarlanu tayaruchese diggaja samstha kia yaajamaanyam budhavaaram velagapudilo mukhyamantri chandrababunayudito bheti kaanundi. kaarla tayaarii plant erpatuchesenduku ippatike parisramala saakha adhikaarulu, samstha pratinidhulu palu dafaalu charchalu jariparu. anantapuramlo plant erpaatuku avasaramaina bhoomini pariseelinchaaru. deeni nirmaanam puurtayithee aidu vela mandiki pratyakshamgaa upaadhi avakaasaalu labhistaayi. ee plant erpatukayye vyayam, rashtra prabhutvam nunchi korutunna sahakaarampai yaajamaanyam mukhyamantriki pratipaadanalu andajeyanundi. mangalavaaram koria nunchi vachina kia brundam budhavaaram cmto bheti anantaram tana abhipraayaanni velladinche avakaasamundi.